rlitschk/wikidir huggingface dataset:
De Bloodafsackreakschoon (meist BSR afkört, ok: Erythrozyten-Sedimentatschoonssnelligkeit (ESR)) is en nich-spezifisch Söökverfohren bi den Verdacht op sweren Krankheiten oder en Labortest üm to sehn, woans de Krankheit verlöpt. Sweren Kranheiten, bi de de Bloodafsacksnelligkeit en Rull speelt, sünd to’n Bispeel Autoimmunkrankheiten ut den rheumaatschen Formenkreis, Sepsis oder de chroonsch-sweren Darmkrankheiten (CED) as Morbus Crohn oder Colitis ulcerosa. En ESR, de nich normal is, kann aver ok en Teken wesen för Krankheiten, bi de Oorsaak nich kloor is, as to’n Bispeel de Sarkoidoos. Bestimmt warrt de BSR tomeist na de Westergren-Methood. Dorbi warrt 1,6 ml Vullblood mit 0,4 ml 3,8 %ige Natriumcitratlösen versett, so dat dat Blood nich stollen kann – dat Natriumcitrat binnt de Calciumionen, de för’t Bloodstollen nödig sünd (Citratblood). So warrt dat in en Glas- oder Kunststoffröhr mit Millimeterindelen, dat piel steiht, bit to en Hööch vun 200 mm optogen. De Zellandeelen vun’t Blood sackt dorbi na ünnen („Sedimentatschoon“) un dat Afsacken – also de Läng vun de zellfre’en Süül vun Bloodplasma – warrt na een Stünn, mitünner tosätzlich ok noch mol na twee Stünnen, afleest. In sünner Fäll warrt sogor na 24 Stünnen noch en drüdden Weert nahmen. Warrt na de eersten Stünn 5 mm un 12
Johann Christian Friedrich Hölderlin (* 20. März 1770 in Lauffen an’ Neckar; † 7. Juni 1843 in Tübingen) tellt to de bedüüdendst düütsch Lyriker. Sien Wark nimmt in de düütsch Literatur üm 1800 en sülvstännig Stellung neben Weimarer Klassik un Romantik in. Hölderlin wurr 1770 in Lauffen an’ Neckar as Söhn vun den Klosterpleger Heinrich Friedrich Hölderlin (1736–1772) un de sien Ehefru, de Pfarrerdochter Johanna Christiana, boren Heyn (* 8. Juli 1748 in Frauenzimmern; † 17. Februar 1828 in Nürtingen), boren. As Hölderlin twee Johr old weer, is sien Vader storven. Hölderlin sien Moder hett 1774 Johann Christoph Gok (1748–1779), Wienhändler un later ok Börgermeester in Nürtingen heiraadt. De Familie truck in den so nömmt „Schweizerhof”, en stattlich Wahnhuus an de Neckarsteige, dat de Familie bit 1798 bewahnt hett. Friedrich un sien Süster Heinrike (* 15. August 1772) kreegen noch en Bröer, Karl Gok (* 29. Oktober 1776). Aber ok dit Glück hull nich lang an: As Hölderlin negen Johr old weer, is ok de Steefvader storven († 13. März 1779). In dat hüüd Hölderlinhaus nömmt Huus hett Hölderlin sien Kindheit un Jöögd verbrocht. Den Wunsch vun sien Mutter nah den Pfarrersberop folgend, hett Hölderlin de Latienschool in Nürtingen un
Dat is ene List vun Städer in Kuba. Baracoa Bayamo Camagüey Ciego de Ávila Cienfuegos Guanabacoa Guantánamo Havana Holguín Isla de la Juventud Las Tunas Manzanillo Matanzas Morón Pinar del Río San José de las Lajas Sancti Spíritus Santa Clara Sagua La Grande Santiago de Cuba Trinidad
The January Man is de Titel vun en US-amerikaanschen Thriller ut dat Johr 1989, in den Kevin Kline de Hööftrull speelt hett. Siet eenige Maanden al drifft sik in New York City en Regenmöörder rüm, de dat op Fronslüüd afsehn hett, de alleen wahnt. Ölven hett he al an de Siet maakt, man de Polizei hett afsluut keen Spoor. In de Neejohrs-Nacht passeert de nächste Moord. Ditmol is dat Opper en go’e Fründin vun Bernadette Flynn, de Dochter vun den Börgermeester vun New York, Eamon Flynn. De sett den Polizeibaas, Frank Starkey, bannig to. Ünner den Druck vun’n Börgermeester blifft em blots een Utweg: He mutt sien Broder Nick üm Help anfragen, de fröher al bi de Polizei arbeit hett aver vun em wegen sien unorthodoxen Methoden suspendeert worrn is. Intwüschen arbeit Nick as Ex-Profiler-„Hippie“-Star-Füerwehrmann. De Politikers halt em mit veel Medien-Tamtam torüch in den aktiven Deenst un schuuvt em af na den gnatterigen Captain Vincen Alcoa, de em noch vun fröher kennt. Nick hett aver all Freeheiten. He richt sik en Büro na sien egen Verschääl her, bringt sik en Assistenten (Ed) mit un fraagt na ungewöhnlich Material, üm sien Fall to bearbeiten. Bi de Ünnersöken draapt sik Bernadette
Blood höört blangen dat Muskelfleesch un verschedene Innereien to de Bestanddelen vun Slachtdeeren, de an’n besten föddt. Vergleken mit dat Fleesch bargt Blood blots ’n beten mehr Water. Dorto kamt 18 % Proteinen un 2 % annere Stoffen, dorünner vör allen Iesen. Vunwegen dat Blood an de Luft in korter Tiet al stollt, mutt Blood glieks drunken oder slahn warrn, wat dat Stollen ruttögert. In Europa warrt Blood sünner to Wust un vergliekbore Nehrmiddels verarbeitet. Bloodwust is de öllste bekannte Wustsort, de al in Homer sien Ilias nöömt warrt un weltwiet in vele internatschonale Köken, to’n Bispeel as roden Presskopp oder engelschen Black Pudding op’n Disch kummt. Tomeist sünd dor ok annere Deelen vun’t Deer mit verarbeit un Krüder ünnermischt. Hööftbestanddeelen sünd Blood, Fett oder Speck, faken ok röste Zibbeln un Melk oder Rahm un regional ünnerscheedliche Krüdermiddels. Traditschonell is Blood ok in’n Bloodpudding, Bloodsupp, Swartsuur oder Pommersche Tollatschen binnen un warrt to’n Afbinnen vun Sooßen bruukt, sünners bi Wild, as to’n Bispeel Hasenpeper. Man kann seker dorvun utgahn, dat Blood al in de Oortiet vun de Jagers un Sammlers as Nehrmiddel bruukt worrn is – wohrschienlich jüst so as vundaag noch in eenige Sellschoppen, woneem dat frische Blood un
So, as dat Woort Bote (ok Boot, oder as hoochdüütsch Frömdwoort „Buße“, „Buß“) in allerhand Religionen bruukt warrt, hannelt sik dat dor um de Umkehr vun den Minschen to Gott bi, nadem he eerst dör de Sünn vun em afkamen weer. Ok in dat Recht warrt dat Woort „Bote“ bruukt, man meist in en ganz annern Sinn. De Wöör, de in allerhand Spraken for düsse Saak bruukt weert, bedüüdt in de Alldagsspraken an un for sik all wat anners. Vundeswegen kann een dor slank bi in’n Tüdel kamen. Dat greeksche Woort, dat in dat Nee Testament for „Bote“ steiht, is μετάνοια metanoia, vun νοεῖν noein, „denken“ un μετά meta, „um“ oder „nah“, dat heet denn so ungefähr „Umdenken, sienen Sinn ännern, dat Denken up’n Kopp stellen“ Dat hebrääsche Woort שוב schub, wat de Septuaginta mit metanoia oversetten deit, bedutt en Umkehr to Gott hen nich blot in dat Denken, man mit dat ganze Leven. Dor höört denn to, sik anners up to föhren, sunnerlich ok to hören up Gott un sik mit nee Vertroen an em an to buken. Man just so höört to düsse Umkehr dat Uphören mit all de Lüst un Dullheiten, wo de Minsch sik mit vun
Karel Kodejška (* 20. März 1947 in Lomnice nad Popelkou) is en ehmalger tschechoslowaaksch Skispringer. Nahdem he bi de Skifloogweltmeesterschapen 1973 all Platz 3 beleggt harr, wurr he 1975 up de Schanz an’ Kulm Weltmeester. Dat weer denn ok sien gröttste Spood in sien Loopbahn. 1972 un 1976 hett he an de Olympisch Winterspelen deelnommen, kunn dor aber kien nennenswert Platzeeren recken. 1975 wurr he Sportler vun dat Johr in de Tschechoslowakei. Statistik up de FIS-Websteed (engelsch) Karel Kodejška in de Datenbank vun Sportsreference.com (engelsch)
Young and Innocent is de Titel vun en britischen Speelfilm ut dat Johr 1937 vun den Speelbaas Alfred Hitchcock. In de Hööftrullen speelen Nova Pilbeam un Derrick De Marney. De Film fangt an mit en Striet twüschen den Filmstar Christine Clay un ehrn Ehmann. Christine warrt den annern Dag doot an’n Strand opfunnen, un dat utrekent vun ehrn US-amerikaanschen Fründ Robert Tisdall. As he weggeiht üm Help to halen, warrt he aver vun twee junge Fronslüüd beobacht, so dat de Polizei em in glieks Verdacht hett, dat he ehr mit den Gördel vun sien Mantel dootwörgt hett. Robert kann sien Unschuld nich bewiesen, vunwegen dat em sien Mantel vörher klaut worrn is. As em nümms glöövt un ok de Afkaat, de för em bestellt worrn is, sik eher as ’n Dööspaddel rutstellt, neiht he ut üm op egen Fuust sien Unschuld to bewiesen. He versöcht dorbi de Dochter vun’n Polizeidirekter, Erica Burgoyne, op sien Siet to kriegen, wat he langsom na un na ok henkriggt. As he sik in ehr Auto sleken hett, sett se em toeerst in en ole verlatene Möhl ut, woneem he sik verkröpen kann. Denn kriggt se dat aver mit dat Geweten, vunwegen dat se ok
Eestbrügg is en Dörp in de Gemeen Jörk in’n Landkreis Stood, Neddersassen. Eestbrügg liggt in de Masch op’t linke Över glieks achtern Eestdiek un höört to Oolland. De Naveröörd sünd Königriek in’n Noorden, Hoov un Moorenn in’n Oosten, Neeland in’n Süden, Dammhusen in’n Süüdwesten, Laadkup in’n Westen un Jörk in’n Noordwesten. Eestbrügg kummt 1196 toeerst in de Oorkunnen vör, as de Bröder Heinrich un Gerlach von Heimbrook jemehr Land bet na de Hollanners an de Eest an dat Klooster Ooldklooster geven hebbt. In de öllsten Oorkunnen hett de Oort Eschete heten, eerst later hett sik de Naam Eestbrügg dörsett. In de Tied üm 1200 harr de Oort ok al en Preester, en Kark lett sik in de Oorkunnen eerst för 1221 nawiesen, as de Kark von Eestbrügg dat Stift in Veern ünnerornt worrn is. In’n Düütsch-Franzööschen Krieg 1870/1871 sünd twee Soldaten ut Eestbrügg fullen oder vermisst un in’n Tweten Weltkrieg 65. In de Franzosentied von 1810 bet 1814 weer de Oort Seet von de Mairie Eestbrügg in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 Deel von
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | 300er v. Chr. | ► ◄◄ | ◄ | 336 v. Chr. | 335 v. Chr. | 334 v. Chr. | 333 v. Chr. | 332 v. Chr. | 331 v. Chr. | 330 v. Chr. | 329 v. Chr. | 328 v. Chr. | ► | ►►
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | 300er v. Chr. | ► ◄◄ | ◄ | 337 v. Chr. | 336 v. Chr. | 335 v. Chr. | 334 v. Chr. | 333 v. Chr. | 332 v. Chr. | 331 v. Chr. | 330 v. Chr. | 329 v. Chr. | ► | ►► November - Alexander de Grote sleiht in de Slacht bi Issos den Grootkönig Dareios III. vun dat Perserriek (Spröök: „Dree dree dree, bi Issos Haueree“) Na de Slacht vun Issos jaagt de Truppen vun Alexander achter de Persers na, de utbüxen wüllt. Damaskus warrt innahmen, wo dat grote Büte bi gifft. Ok de Mudder, de Fro un de Kinner vun Darius weert vun de Makedoniers grepen. As eerste hellenistische Stadt, de in Asien grünnt warrt, warrt de Grundsteen vun Alexandreia (ok: Alexandretta; vundagen İskenderun) leggt.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► ◄ | 360er v. Chr. | 350er v. Chr. | 340er v. Chr. | 330er v. Chr. | 320er v. Chr. | 310er v. Chr. | 300er v. Chr. | ► ◄◄ | ◄ | 338 v. Chr. | 337 v. Chr. | 336 v. Chr. | 335 v. Chr. | 334 v. Chr. | 333 v. Chr. | 332 v. Chr. | 331 v. Chr. | 330 v. Chr. | ► | ►► In't Vörjohr geiht dat mit 5.000 Riederslüde un 30.000 Mann to Foot los mit Alexander den Groten sien Kriegstog na Persien. Al sien Vadder Philipp II. harr dat plaant. In'n Maimaand sleiht he de Persers unner Memnon vun Rhodos. Alexander besocht Troja un oppert an Achilles sien Graff. Ahn Gewalt treckt he in Sardes in un wennt sik na Milet to. de dore Satrap will dat verdeffenderen, warrt avers slahn in en Operatschoon tohopen mit de Flott vun Makedonien (160 Scheepe) unner Nikanor. Milet un Halikarnassos weert belagert un innahmen. Denn treckt he fudder.
Chain Reaction betekent Chain Reaction, US-amerikaanschen Film ut dat Johr 1996, Chain Reaction, düütschen Horrorfilm ut dat Johr 2006, The Chain Reaction, austraalschen Film ut dat Johr 1980, Chain Reaction, US-amerikaansche Speelshow in’t Feernsehn, Chain Reaction, en Musiklabel, Chain Reaction, Musikgrupp ut de 1960er Johren, Chain Reaction, Musikgrupp ut de 1970er Johren. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Robert („Bobby“) Earl Wise (* 10. September 1914 in Winchester, Indiana; † 14. September 2005 in Los Angeles) weer en US-amerikaanschen Speelbaas, Filmproduzent, Filmeditor un Oscar-Priesdräger. Robert Wise hett as Editor in Hollywood arbeit un weer dor ünner annern för Orson Welles aktiv. Vun Mitt vun de 1940er Johren an weer he den sülvst mit de Regie vun Filmen beopdragt. Mit de Filmen The Curse of the Cat People un The Body Snatcher is he fröh al to en wichtigen Protagonist vun den Fantastischen Film worrn. En sünnern Naam hett sik Wise 1961 mit den Film to dat Musical West Side Story för de Produkschoonsfirma Mirisch Corporation un den Filmverleh United Artists maakt. Sien gröttsten kommerziellen Spood harr he mit den Film The Sound of Music ut dat Johr 1965. He weer ok Speelbaas bi en Reeg vun Science-Fiction-Filmen as The Day the Earth Stood Still (1951), The Andromeda Strain (1971) oder Star Trek: The Motion Picture (1979). Wise weer mit sien Arbeiten bannig spoodriek. He is mehrfack mit den Oscar uttekent worrn. Vun 1971 bit 1975 weer he Präsident vun de Directors Guild of America un vun 1985 bit 1988 Präsident vun de Academy of Motion Picture Arts and
The Hunchback of Notre Dame betekent The Hunchback of Notre Dame, Stummfilm ut dat Johr 1923, The Hunchback of Notre Dame, Speelfilm ut dat Johr 1939, The Hunchback of Notre Dame, Speelfilm ut dat Johr 1982, The Hunchback of Notre-Dame, Tekentrickfilm ut dat Johr 1986, The Hunchback of Notre Dame, Tekentrickfilm ut dat Johr 1996, The Hunchback of Notre Dame II, Tekentrickfilm ut dat Johr 2002, The Hunchback of Notre Dame, brietsche Feernsehreeg ut dat Johr 1966, The Hunchback of Notre Dame, US-amerikaansche Feernsehreeg ut dat Johr 1977. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mustapha Moussa (* 2. Februar [[1962 in Oran]], † 3. August 2024) weer en algerisch Boxer. He hett 1984 bi de Olympisch Sömmerspelen in Los Angeles de Bronzemedaille in’t Halfswoorgewicht wunnen. Tüschen 1988 un 2004 hett he denn noch veer Profikämpe maakt, de he aber all verloren hett. Moussa is in'n August 2024 in dat Öller vun 62 Johren an de Folgen vun en Verkehrsunfall storven, de he etwa een Maand vördem harrt harr. Mustapha Moussa in der BoxRec-Datenbank (engelsch) La légende de la boxe algérienne Mustapha Moussa n’est plus, lalgerieaujourdhui.dz, veröffentlicht un afropen an'n 3. August 2024.
Jules Pierre Rambur (* 21. Juli 1801 in Ingrandes bi Chinon; † 10. August 1870 in Genf) weer en franzöösch Dokter, Entomoloog un Lepidopteroloog. He studeer in Tours un Montpellier Medizin. Sien Doktertitel kreeg he in' September 1827 in Paris. Mit sien Kindheitsfrüend Adolphe de Graslin (1802-1882) un Jean Baptiste Alphonse Dechauffour de Boisduval (1799-1879) hett he de mehrbannig Collection iconographique et historique des chenilles d’Europe (Paris, 1832-1843) verfaat. 1829 bit 1830 hett he Korsika bereist un 1832 den Catalogue des lépidoptères de l’île de Corse verfaat. An' 29. Februar 1832 nehm he an de Grünnensversammeln vun de Société entomologique de France deel. 1834 bit 1835 ünnernehm he tosommen mit Graslin en groot Reis dör Andalusien. De Ergevnisse vun disse Reis wurrn mit de Faune entomologique de l’Andalousie (2 Bannen, 1837-1840) un in' Catalogue systématique des Lépidoptères de l’Andalousie (1858-1866) verapenlicht. 1841 hett he heiraadt un leet sück as Dokter in Seiches (Maine-et-Loire) daal. Later leev he in Saint-Christophe (Indre-et-Loire), in Tours un toletzt in Genf. Jean Gouillard: Histoire des entomologistes français, 1750-1950. Édition entièrement revue et augmentée. Paris, Boubée 2004 Jean Lhoste: Les Entomologistes français. 1750-1950. INRA Éditions, 1987 Normdaten: GND: 172685443 (OGND, AKS) | LCCN: no2016005002 | VIAF:
Cecil McKenzie Payne (* 14. Dezember 1922 in Brooklyn, New York City; † 27. November 2007) weer en US-amerikaansch Jazz-Baritonsaxophonist un Flötist. Cecil Payne hett Altsaxophon un Klarinett bi Pete Brown studeert un fung 1946 up de New Yorker Bebop-Szene in de Bands vun Jay Jay Johnson, un Roy Eldridge to spleen an. He stun dorbi stark ünner den Infloot vun de Musik vun Charlie Parker. Dornah hett he in Dizzy Gillespie sien Cuban Big Band van 1946 bit 1949 un de Band vun Illinois Jacquet van 1952 bit 1954 speelt. Över mehrere Johren hett Payne blots in sien Freetiet speelt, speel aber 1955 in dat Nonett vun Gigi Gryce (Nica's Tempo) un hett in‘ Sömmer 1956 as Gast in de Band vun Rolf Ericson Sweden besöcht. Af 1956 speel he mit Randy Weston. 1963 bit 1966 hett he mit Machito arbeit, dornah bis 1968 bi Woody Herman un vun 1969 bit 1971 bi Count Basie. In disse Tiet hett he ok en NDR-Jazzworkshop leit. Midden vun de 1970er Johren speel he in en Duo mit sien Süster, de Singerin Cavril Payne. 1985 is he up de Berliner Jazzdaag uptreden. Mit Jay Jay Johnson is he ok as Altsaxophonist to
Les femmes de l’ombre is de Titel vun en franzööschen Historienthriller vun Jean-Paul Salomé ut dat Johr 2008. De 17 Mio. Euro düre Produkschoon harr in Frankriek mehr as 865.000 Kinotokiekers. De Europapremier weer an’n 5. März 2008 in Belgien. In Düütschland is de Film nich in de Kinos kamen, man he weer op DVD un Blu-Ray publizeert. De Rull vun de Louise Desfontaines, de in’n Film vun Sophie Marceau speelt warrt, baseert op de ehmolige SOE-Agentsche Lise de Baissac (1905-2004), de oorsprünglich ut Mauritius keem. De Film speelt in Frankriek in’t Fröhjohr 1944 kort för de Invasion vun de Allieerten in de Normandie. Bi’t Vörbereiden vun de Operatschoon „Phoenix“ kummt en engelschen Geoloog an de franzööschen Küst in Fangenschop. Man, de Düütschen weet nich, wokeen he is un bringt em in dat Slott Saint-Germain-en-Laye, wat as Lazarett deent. Üm de Invasion nich in Gefohr to bringen, warrt in London vun de britischen Wedderstandsbewegung SOE en Kommando vun Partisanen üm de ehmolige Krankensüster un Agentsche Louise Desfontaines tosamenstellt, de eerst korte Tiet vörher ehrn Ehmann verloren hett. Ehr ansluten deit sik de junge Gaëlle Lemenech, de sik mit Sprengstoffen utkennt aver noch keen Insichten in’n Butendeenst hett, wiel de wegen
De Reeg vun Ansläge in Midi-Pyrénées is en Reeg vun Ansläge in Toulouse un Montauban in de Region Midi-Pyrénées in’n Süden vun Frankriek in’n März 2012. Dat gung los an’n 11. März un an’n 15. März, as dree Suldaten dootschaten wurrn sünd un een sware Wunnen toföögt wurrn weern. Bi den drüdden Anslag up en jöödsche School sünd veer Minschen umbrocht wurrn, dormank dree Kinner. So, as de Unnersökers vun de Polizei seggt, hangt de Ansläge tosamen. In all dree Fäll is de Mörder mit en Motorruller ankamen, hett mit Afsicht up siene Oppers schaten un hett desülvige Wapen for sien Doon bruukt. De Morde schöllt utöövt wurrn sien vun Mohamed Merah, wat en 23-Johre-olen Franzosen weer, de ut Algerien afstammen dö. In de Nacht to’n 21. März 2012 hefft Polizeilüde vun de Spezialeenheit RAID dat Mehrfamilienhuus in den Stadtdeel Côte Pavée vun Toulouse umstellt, wo de Verdächtige in leevt hett. So, as de franzöösche Binnenminister Claude Guéant dat seggt hett, schall Merah seggt hebben, he weer en Mudschahid un höör to dat muslimsche Terror-Nettwark al-Qaida to. An’n Morgen vun den 22. März is de Verdächtige dootschaten wurrn, nadem en Sunnereenheit vun de franzöösche Polzei in dat Mehrfamilienhuus ringahn weer.
De Katteker ( ok Kattekel, Kattekelken, Kadeker oder Eekkater) (lat.: Sciurus vulgaris) is 28 cm groot, hett enen langen, buschigen Steert un is goot behaart, sien Rügg lett rootbruun un towielen ok swaart, de Unnersiet is witt, de Ohren sünd in'n Winter mit Haarpinsels besett. De Katteker höört to de Familie Ekers. He kummt in heel Düütschland un binah ganz Europa vör un wahnt in Woolden, Parks un Goorns. Up Bööm boot he sik en kugelrund Nest ut Sprickeln, dat he sik mit Heu, Moos un Haar utpulstert. De Kattekers sünd Dagdeerter, de kienen Winterslaap hoolt. Se freet Nööt un anner Saamens vun Bööm (as t.B. Eekern un Äppel), Poggstöhl, Kropptüüch, Vageleier un junge Vagels. In Europa findt man meist den roden Katteker, man ut Noordamerika is ook de schwatte inwannert, den man in Italien un Grootbritannien finnen deit. Sciurus vulgaris. Mehr Biller, Videos oder Audiodateien to’t Thema gifft dat bi Wikimedia Commons.
Stéphane Augé (* 6. Dezember 1974 in Pau, Frankriek) is en ehmalger franzöösch Radrennfohrer un nu Sportlich Leiter. Augé sien Profikarriere fung 2000 an. Sien Loopbahn fung an bi dat Team Festina. 2002 is he to Jean Delatour wesselt un gung 2003 to Crédit Agricole. Siet 2005 fohr he för dat Team Cofidis. Augé kunn een Deelstreck bei de Düütschland Tour 2002 un de Tour du Poitou-Charentes 2000 winnen. 2006 wunn he jeweils een Deelstreck bi de Polen-Rundfohrt un de Tour du Limousin. Sien gröttste Spood weer woll de Sieg bi de Veer Daag vun Düünkarken in dat Johr 2008. An de Tour de France hett he acht Mal deelnommen, keem aber nie ünner de best Hunnert in't Teel (best Platzeeren: Rang 115 in dat Johr 2002). 2007 kunn he up twee Deelstrecken dat Bargtrikot dragen. An' 5. September 2008 wunn he nochmal de 7. Deelstreck up de Düütschlandtour över 214 km vun Neuss nah Georgsmarienhütte. An't Enn' vun de Saison 2010 hett Stéphane Augé sien Loopbahn as aktiv Profi-Radrennfohrer afslooten un is in de sportlich Leitung vun Cofidis wesselt. 2000 een Deelstreck Tour du Poitou-Charentes 2002 6. Deelstreck Düütschland Tour 2006 3. Deelstreck Tour du Limousin 5. Deelstreck Polen-Rundfohrt
Déborah François (* 24. Mai 1987 in Lüttich) is en belgische Schauspelersche. François is de Dochter vun en Polizist un en Sozialarbeitersche ut de belgischen Provinz un keem as middler’t vun dree Kinnern op de Welt. Mit fief Johren harr se al den eersten Kuntakt to de Schauspeleree, as se as Schneewittchen op de Bühn stünn. Wiel de Schooltiet hett se later ok Theaterkursen besöcht. Opwassen is se in Lüttich in Wallonien. In’t Johr 2005 is se vun de beiden Speelbasen Jean-Pierre un Luc Dardenne opdeckt worrn, de ehr de Fronshööftrull in den Speelfilm L’Enfant (dt.: Das Kind) geven hebbt. Dat Sozialdrama speel in den rünnerkamen Industrieoort Seraing, de nich wiet weg liggt vun François’ ehr Heimatstadt. Premier harr de Film 2005 bi dat Filmfestival vun Cannes woneem he vun de Kritik bannig loovt weer un mit de Goldenen Palm as besten Film uttekent. Man, ok François is för ehr Rull uttekent worrn. De Schauspelersche hett dorna eerstmol dat Gymnasium afslaten, künn dorna aver mit ehr tweete Rull in den Thriller La tourneuse de pages (dt.: Das Mädchen, das die Seiten umblättert) an den Spood vun’n eersten Film ansluten. För ehr Rull hett se ünner annern Joseph L. Mankiewicz sien
Ally Sheedy (* 13. Juni 1962 as Alexandra Elizabeth Sheedy in New York City, New York) is en US-amerikaansche Schauspelersche. Se weer Mitt vun de 1980er Johren Liddmaat vun’t Brat Pack un is mit The Breakfast Club un St. Elmo’s Fire bekannt worrn. In de 1990er Johren künn se nich mehr an den Spood vun fröher rankamen un hett denn vör allen för’t Feernsehn arbeit. För ehr Rull as lesbische Starfotograafsche Lucy Berliner in den Film High Art is se uttekent worrn. Sheedy hett an’n 10. Oktober 1992 den Schauspeler David Lansbury heiraat, Neffe vun de Schauspelersche Angela Lansbury. De beiden hebbt en Dochter, de 1994 boren weer. Sheedy weer bit hüüt (Stand: März 2012) fööfteihnmol för Filmpriesen vörslahn und hett dorvun veer Utteken wunnen: 1998: den LAFCA Award in de Kategorie Best Schauspelersche för High Art 1999: den Independent Spirit Award in de Kategorie Best Hööftdorstellersche för High Art 1999: den NSFC Award in de Kategorie Best Dorstellersche för High Art 2005: den Silver Bucket of Excellence Award vun de MTV Awards Ally Sheedy in de Internet Movie Database (engelsch)